open-index/open-wikipedia-markdown huggingface dataset:
Ματθίλδη του Μπετύν

Η **Ματθίλδη**, (γαλλ.:Mathilde, απεβ. 8 Νοεμβρίου 1264) από τον Οίκο του Μπετύν, ήταν κόρη του κυρίου του Μπετύν και με τον γάμο της έγινε κόμισσα της Φλάνδρας & μαρκησία του Ναμύρ.

## Βιογραφία
Ήταν κόρη του Ροβέρτου Ζ΄ κυρίου του Μπετύν και επιτρόπου (advocate) του αββαείου του Αγ. Βάαστ στο Αρράς, γαιοκτήμονα απέραντων εκτάσεων και ενός των 12 ευγενών της Φλάνδρας. Μητέρα της ήταν η Ελισάβετ, κόρη του Άρνολντ Δ΄ κυρίου του Μοριαλμέ.

## Οικογένεια
Παντρεύτηκε το 1246 τον Γκυ των Νταμπιέρ κόμη της Φλάνδρας και είχε τέκνα;
* Μαρία απεβ. 1297, παντρεύτηκε τον Γουλιέλμο Δ΄ κόμη του Γύλιχ (απεβ. 1278).
* Ροβέρτος Γ΄ 1249-1322, κόμης της Φλάνδρας.
* Γουλιέλμος 1249-1311, νυμφεύτηκε την Αλίκη των Κλερμόν, κόρη του Ραούλ Β΄ κυρίου του Νεσλ & υποκόμη του Σατωντάν. Ο γιος του 
** Ιωάννης 1295-1325, νυμφεύτηκε την Βεατρίκη, κόρη του Ιακώβου των Σατιγιόν κυρίου του Λεζ.
* Ιωάννης 1250-1290, επίσκοπος του Μετς και της Λιέγης.
* Βαλδουίνος 1252-1296.
* Μαργαρίτα 1253-1285, παντρεύτηκε (1273) τον Ιωάννη Α΄ των Ρέγκιναρ δούκα της Βραβάντης. Η κόρη τους:
** Μαρία 1277/80-1338, παντρεύτηκε τον Αμεδαίο Ε΄ κόμη της Σαβοΐας και ήταν μητέρα της:
*** Άννα της Σαβοΐας, που παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων.
* Βεατρίκη 1260-1291, παντρεύτηκε (1270) τον Φλορίς Ε΄ κόμη της Ολλανδίας.
* Φίλιππος π. 1263-1318, κόμης του Τεάνο.

## Παραπομπές


## Πηγές
* Du Chesne, André (1639). "Histoire de la Maison de Béthune". Paris. p. 220 et seq. Retrieved 20 January 2016.

Κατηγορία:Γαλλίδες κόμισσες
Βεατρίκη της Βραβάντης

Η **Βεατρίκη**, γαλλ. Beatrice (1225 - 11 Νοεμβρίου 1288) από τον Οίκο του Ρέγκιναρ ήταν κόρη του δούκα της Βραβάντης και με τους γάμους της έγινε πρώτα λαντγκραβίνα της Θουριγγίας και μετά κόμισσα της Φλάνδρας.

## Βιογραφία
Ήταν η δευτερότοκη κόρη του Ερρίκου Β΄ δούκα της Βραβάντης και της Μαρίας των Χοενστάουφεν, κόρης του Φιλίππου δούκα της Σουαβίας & βασιλιά της Γερμανίας και της Ειρήνης Αγγελίνας.

## Οικογένεια
Παντρεύτηκε πρώτα τον Ερρίκο-Ράσπε των Λουδοβικιδών λάντγκραβο της Θουριγγίας, ο οποίος απεβίωσε το 1247.

Έπειτα η Βεατρίκη έκανε δεύτερο γάμο με τον Γουλιέλμο Β΄ των Νταμπιέρ κόμη της Φλάνδρας. Δεν απέκτησε απογόνους από τους γάμους της.

## Πρόγονοι



	

## Παραπομπές


## Πηγές
* Baldwin, Philip B. (2014). Pope Gregory X and the Crusades. The Boydell Press.
* Dunbabin, Jean (2011). The French in the Kingdom of Sicily, 1266–1305. Cambridge University Press.

Κατηγορία:Οίκος του Ρέγκιναρ
Storm Area 51, They Can't Stop All of Us

[μικρογραφία|Αεροφωτογραφία της [Περιοχή 51|Περιοχής 51]]
Το **Storm Area 51, They Can't Stop All of Us** ήταν εκδήλωση του Facebook, η οποία προγραμματίστηκε να λάβει χώρα στις 20 Σεπτεμβρίου 2019. Στόχος της ήταν η εισβολή στην Περιοχή 51, με στόχο να ερευνηθεί ο χώρος εάν υπάρχει εξωγήινη ζωή. Εμπνευστής της εκδήλωσης είναι ο Μάτι Ρόμπερτς, ο οποίος επιβεβαίωσε ότι η εκδήλωση είχε κωμικό χαρακτήρα και αποκήρυξε οποιαδήποτε ευθύνη αν γίνει αληθινή προσπάθεια επιδρομής στην στρατιωτική βάση. Ο Ρόμπερτς δημοσίευσε την εκδήλωση στις 27 Ιουνίου του 2019. Πάνω από 2 εκατομμύρια άτομα δήλωσαν ότι θα πάνε και 1.5 εκατομμύρια δήλωσαν ότι ενδιαφέρονται.

Η εκπρόσωπος της Αμερικανικής πολεμικής αεροπορίας Λάουρα Μακ Άντριους δήλωσε ότι κυβερνητικοί αξιωματούχοι έχουν ενημερωθεί για την εκδήλωση και αποθαρρύνουν τους ανθρώπους από το να εισέλθουν σε μια τέτοια στρατιωτική τοποθεσία. Οι αστυνομικές υπηρεσίες της Νεβάδας επίσης απέστειλαν προειδοποίηση. Το γεγονός, αν και προορίζεται ως κωμικό, είχε μια επίδραση σε τοπικές και εθνικές επιχειρήσεις, οι οποίες άρχιζαν να προετοιμάζουν προϊόντα και άλλα για τους ανθρώπους που παρευρεθούν στην εκδήλωση.

Στη κομητεία Λίνκολν έχουν προγραμματιστεί δύο φεστιβάλ μουσικής στο Ρέιτσελ και το Χάικο. Ωστόσο, οι τοπικές αρχές και η αστυνομία εξέφρασαν τους προβληματισμούς τους εάν εμφανιστούν πολλά άτομα για την εκδήλωση. Η εκδήλωση Άλιενστοκ ακυρώθηκε από τον Ρόμπερτς λόγω ελλιπούς σχεδιασμού και μεταφέρθηκε στο Λας Βέγκας.

## Παραπομπές


Κατηγορία:Διαδικτυακά μιμίδια
Κατηγορία:Πολιτισμός των Ηνωμένων Πολιτειών
Κατηγορία:Υποκουλτούρες
Κατηγορία:Αστικοί μύθοι
Ματέ

thumb|δεξιά|200px|Ματέ
thumb|δεξιά|200px|Κομμένα φύλλα έτοιμα για την παρασκευή ματέ

Το **Ματέ** γνωστό και ως **τσάι ματέ** είναι ρόφημα που παρασκευάζεται από φύλλα 15 περίπου είδη φυτών του γένους Ilex, της οικογενείας Aquifoliaceae. Οι μεγαλύτερες ποσότητες είναι του είδους Ilex Paraguariensis. Κατά την εποχή της συγκομιδής (Δεκέμβριος-Αύγουστος), στη Νότια Αμερική συλλέγονται οι βλαστοί, ξηραίνονται και αφαιρούνται τα φύλλα.

Τ Το τσάι Ματέ έχει δράση όμοια με το κοινό τσάι ή τον καφέ, αλλά ασθενέστερη. Περιέχει 0,3 έως 1,5% καφεΐνη, επίσης θεοφυλλίνη και θεοβρωμίνη. Οι Ιησουίτες μοναχοί το έμαθαν από τους Ινδιάνους, έτσι λέγεται και τσάι των Ιησουιτών.

Είναι εξαιρετικά δημοφιλές στη Νότια Αμερική και πίνεται συνήθως ζεστό. Το παγωμένο τσάι ματέ λέγεται τερερέ και είναι πολύ δημοφιλές στην Παραγουάη.

## Παραπομπές


Κατηγορία:Φυτικά και μυκητιακά διεγερτικά
Οικο-άγχος

[δεξιά|μικρογραφία|Η [Γκρέτα Τούνμπεργκ, σε σόλο διαμαρτυρία στη Στοκχόλμη (Αύγουστος 2018).]]
Το **Οικο-άγχος** είναι τύπος του άγχους, στο οποίο ένα άτομο εμφανίζει ιδιαίτερο άγχος για τις οικολογικές καταστροφές και τις απειλές για το φυσικό περιβάλλον, όπως η ρύπανση και η κλιματική αλλαγή.

Αυτό το είδος άγχους παρουσιάζεται σε ταινίες όπως το *[[Ο Δρόμος (ταινία του 2009)|Ο Δρόμος]]*, στην οποία ένας πατέρας και ο γιος του επιβιώνουν μετά από μια μαζική εξαφάνιση. Οι άνθρωποι μπορεί να έχουν εφιάλτες για τέτοιες ιδέες και πολύ μεγάλη ανησυχία. Για παράδειγμα, ένα παιδί είχε ανησυχήσει τόσο πολύ για την ξηρασία που προκαλεί η κλιματική αλλαγή σε τέτοιο βαθμό που αρνούνταν να καταναλώσει νερό για να μειώσει τον αριθμό των νεκρών από το αποτέλεσμα.

Μερικοί υποστηρίζουν ότι το οικο-άγχος δεν σχετίζεται με άλλες μορφές ανησυχίας αλλά μια δημιουργική ή προσαρμοστική αντίδραση που σχετίζεται με περιβαλλοντικές συμπεριφορές και δράσεις. Σύμφωνα με μια αναφορά, η κατάσταση μπορεί να περιέχει ακινητοποίηση, αϋπνία και κούραση. Επίσης, αυτό δείχνει, ότι όπως και το γενικό άγχος, το οικο-άγχος συμβαίνει σε φάσμα και μπορεί να είναι ωφέλιμο ή βλαβερό για τη ζωή ανάλογα με την ένταση του αισθήματος.

Η σουηδή μαθήτρια Γκρέτα Τούνμπεργκ, η οποία ξεκίνησε την σχολική απεργία για το κλίμα είχε πει "Δεν θέλω να ελπίζετε, θέλω να σας πανικοβάλλω." Όταν ήταν νεότερη έπεσε σε κατάθλιψη και υποστήριξε ότι συνέβη λόγων των ανησυχιών της για την κλιματική αλλαγή.

## Οικοψυχολογία
Ως απάντηση για το οικο-άγχος, υπάρχει ένα νέο πεδίο της οικοψυχολογίας που διαφέρει από το πεδίο της περιβαλλοντικής ψυχολογίας. Η οικοθεραπεία είναι η θεραπεία που χρησιμοποιείται για την θεραπεία όσων διαγιγνώσκονται με οικο-άγχος. Μια σημαντική μέθοδος της οικοθεραπείας είναι η έμπνευση των ασθενών να λάβουν δράση για περιβαλλοντικά ζητήματα, όπως π.χ. να εκπαιδευτούν περισσότερο σε αυτά ή να μειώσουν το οικολογικό τους αποτύπωμα.

## Παραπομπές


Κατηγορία:Ψυχολογία
Κατηγορία:Περιβαλλοντικές κοινωνικές επιστήμες
Ο κύριος Όβε

***Ο κύριος Όβε*** (πρωτότυπος τίτλος: ***En man som heter Ove***) είναι σουηδική κωμική-δραματική ταινία που κυκλοφόρησε στους κινηματογράφους στη Σουηδία στις 25 Δεκεμβρίου 2015. Το σενάριο και η σκηνοθεσία της ταινίας είναι του Χάνες Χολμ και βασίζεται στο ομότιτλο βιβλίο του 2012 του συγγραφέα Φρέντρικ Μπάκμαν. Στον πρωταγωνιστικό ρόλο ως Όβε είναι ο Ρολφ Λάσγκαρντ. 

Στα 51α βραβεία Guldbagge το 2016, η ταινία προτάθηκε για έξι βραβεία, κερδίζοντας δύο. Στα 89α βραβεία Όσκαρ ήταν υποψήφια στις κατηγορίες Kαλύτερης Ξενόγλωσσης Tαινίας και Καλύτερου Μακιγιάζ. Επίσης, κέρδισε το βραβείο καλύτερης κωμωδίας στα 29α Βραβεία Ευρωπαϊκού Κινηματογράφου.

## Παραπομπές


Κατηγορία:Σουηδικές ταινίες
Κατηγορία:Σουηδικές δραματικές ταινίες
Κατηγορία:Σουηδόφωνες ταινίες
Κατηγορία:Ταινίες γυρισμένες στη Σουηδία
Κατηγορία:Ταινίες γυρισμένες στην Ισπανία
Κατηγορία:Ταινίες βασισμένες σε μυθιστορήματα
Κατηγορία:Ταινίες του 2015
Γκραν Πρι Σιγκαπούρης 2019 (Φόρμουλα 1)

Το **Γκραν Πρι Σιγκαπούρης 2019** είναι ο 15ος αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Marina Bay Street Circuit στη Σιγκαπούρη το τριήμερο 20-22 Σεπτεμβρίου 2019.

## Πρόγραμμα τριημέρου

## Ελαστικά

Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά είχαν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 20 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)
Στα δεύτερα δοκιμαστικά της Παρασκευής, στις 20 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)
Στα τρίτα δοκιμαστικά του Σαββάτου, στις 21 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 21 Σεπτεμβρίου 2019 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Λιούις Χάμιλτον να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 22 Σεπτεμβρίου 2019.

### Ποινές

Εδώ παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

### Βαθμολογίες μετά τον αγώνα

**Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στη Σιγκαπούρη
Υπόθεση Ματέι

Η ***Υπόθεση Ματέι*** (ιταλικά: Il Caso Mattei), είναι ιταλική βιογραφική ταινία του 1972 σε σκηνοθεσία Φραντσέσκο Ρόσι, ο οποίος έγραψε και το σενάριο σε συνεργασία με τον Τονίνο Γκουέρα. Πρωταγωνιστεί ο Τζιάν Μαρία Βολοντέ. 

Η ταινία μοιράστηκε το Χρυσό Φοίνικα στο 25ο Φεστιβάλ Κινηματογράφου των Καννών, μαζί με την ταινία του Έλιο Πέτρι *[[Η εργατική τάξη πάει στον παράδεισο]]*.

## Πλοκή
Η ταινία αρχίζει με τον θάνατο του Ενρίκο Ματέι, όπου σκοτώνεται με το αεροπλάνο του στην επαρχία Μπασκαπέ, κοντά στην Παβία, κατά την επιστροφή από ένα ταξίδι στη Σικελία, υπό συνθήκες που δεν διευκρινίστηκαν πλήρως, με την υπενθύμιση της περιόδου που πέρασε ως επικεφαλής της AGIP και της ENI.

Ο Ματέι διορίστηκε το 1945 ως έκτακτος επίτροπος της AGIP, με το δύσκολο έργο της εκκαθάρισης και της πώλησης της σε  ιδιωτικές μεγάλες εταιρείες, όμως ο Ματέι παραβιάζει τον νόμο, διατηρεί έξυπνα τη λειτουργία της εταιρείας και ακόμα την ενισχύει, αποφεύγοντας έτσι την πώληση. 

Χάρη στην ανακάλυψη κοιτασμάτων υδρογονανθράκων κατά την διετία 1946-1948, η AGIP επιτυγχάνει να εδραιωθεί ως μια μεγάλη ευρωπαϊκή εταιρεία. Ο Ματέι προσπαθεί να αποδείξει ότι μπορεί να υπάρχει μια αποτελεσματικη ιταλική βιομηχανία υδρογονανθράκων και γι' αυτό, αποφασίζει να προσφέρει στις αραβικές και αφρικανικές χώρες παραγωγής αργού πετρελαίου, καλύτερες συμφωνίες εκμετάλλευσης των πόρων τους από εκείνες που  προτείναν οι εκπρόσωποι των  γιγάντων αγγλοαμερικανών πετρελαϊκών κοινοπραξίων, των επονομαζόμενων επτά αδελφών. Τα ξένα συμφέροντα του πετρελαίου, εκμεταλλευόμενα τη συνεργασία τους με τις ιταλικές μυστικές υπηρεσίες, θα επιτύχουν την δολοφονία του Ματέι με μια βομβιστική επίθεση που συγκαλύφθηκε ως αεροπορικό δυστύχημα.

## Διανομή ρόλων
* Τζιάν Μαρία Βολοντέ - Ενρίκο Ματέι 
* Λουίτζι Σκουαρντσίνα - δημοσιογράφος
* Φούριο Κολόμπο - βοηθός
* Τζιανφράνκο Ομπουέν - Φεράρι 
* Έντα Φερονάο - κυρία Ματέι
* Άλντο Μπαρμπερίτο - Μάουρο Ντι Μάουρο
* Ντάριο Μικαέλις - αξιωματούχος των Καραμπινιέρι
* Πίτερ Μπάλντουιν - ΜακΧέιλ
* Φράνκο Γκρατσιόζι - υπουργός
* Έλιο Τζότα - επίτροπος

## Υποδοχή
Το 2008, η ταινία συμπεριλήφθηκε στις 100 ιταλικές ταινίες του Ιταλικού Υπουργείου Πολιτιστικής Κληρονομιάς που πρέπει να διασωθούν, ένας κατάλογος με 100 ταινίες που «άλλαξαν τη συλλογική μνήμη της χώρας μεταξύ 1942 και 1978».

## Παραπομπές

## Εξωτερικοί σύνδεσμοι
* 

Κατηγορία:Ιταλικές ταινίες της δεκαετίας 1970
Κατηγορία:Ιταλικές βιογραφικές ταινίες
Κατηγορία:Ταινίες του 1972
Κατηγορία:Ταινίες σε σκηνοθεσία Φραντσέσκο Ρόσι
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες με θέμα τη σικελική μαφία
Άνω Μετάπα Αιτωλοακαρνανίας

Η **Άνω Μετάπα** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 210 μέτρα το οποίο βρίσκεται στους βόρειους πρόποδες του όρους Αράκυνθος (Ζυγός) και νότια της λίμνης Τριχωνίδας. Απέχει 26,5 χλμ. ΝΑ. από το Αγρίνιο. Η παλιά της ονομασία είναι *Άνω Μπουρλέσια* και έτσι αναφέρεται επίσημα το 1940 να απογράφεται στην τότε κοινότητα Μπουρλεσίων (Άγιος Ανδρέας). Το όνομά της διορθώθηκε σε Άνω Μετάπα το 1957 με το ΦΕΚ 11Α - 24/01/1957. Σύμφωνα με το πρόγραμμα ''Καλλικράτης'' μαζί με τον Άγιο Ανδρέα αποτελούν την τοπική κοινότητα Αγίου Ανδρέα που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 17 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Παραδείσι Αιτωλοακαρνανίας

Το **Παραδείσι**, επίσημα **Παραδείσιον**, είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 80 μέτρα το οποίο βρίσκεται στους νοτιοανατολικούς πρόποδες του όρους Αράκυνθος (Ζυγός) και δυτικά του ποταμού Εύηνου. Απέχει 62,5 χλμ. ΝΑ. από το Αγρίνιο, 28 χλμ. Α.-ΒΑ. από το Μεσολόγγι και 30 χλμ. Δ.  από τη Ναύπακτο. Αναφέρεται επίσημα από το 1928 να απογράφεται στην τότε κοινότητα Μεσαρίστης. Σύμφωνα με το πρόγραμμα ''Καλλικράτης'' μαζί με τη Μεσάριστα, τα Καζαναίικα και τα Τσιλιγιανναίικα αποτελούν την τοπική κοινότητα Μεσαρίστης που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 33 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Σκουτεσιάδα Αιτωλοακαρνανίας

Η **Σκουτεσιάδα** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

## Γενικά στοιχεία
Η Σκουτεσιάδα είναι κτισμένη σε υψόμετρο 450 μέτρων ενώ απέχει περίπου 15 χλμ. Β.-ΒΑ. από το Αγρίνιο. Στα δυτικά του χωριού περνάει η ΕΟ Αγρινίου - Καρπενησίου. Ως οικισμός αναφέρεται επίσημα το 1835 στο ΦΕΚ 19Α - 07/12/1835 να προσαρτάται στον τότε δήμο Εφύρας. Σύμφωνα με το πρόγραμμα ''Καλλικράτης'' μαζί με τη Ραΐνα αποτελούν την τοπική κοινότητα Σκουτεσιάδας που υπάγεται στη δημοτική ενότητα Αγρινίου του δήμου Αγρινίου και σύμφωνα με την απογραφή 2011 έχει πληθυσμό 60 κατοίκους.

## Δείτε επίσης
<big>Κοινότητα Σκουτεσιάδας</big>

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Σκιαδαίικα Αιτωλοακαρνανίας

Τα **Σκιαδαίικα** είναι ορεινό χωριό της Στερεάς Ελλάδας στην  Περιφερειακή Ενότητα Αιτωλοακαρνανίας σε υψόμετρο 580 μέτρα, το οποίο βρίσκεται στα όρια με την Περιφερειακή Ενότητα Ευρυτανίας και νότια της τεχνητής λίμνης Κρεμαστών σε απόσταση περίπου 49 χλμ. βορειοανατολικά από το Αγρίνιο. Ως οικισμός αναφέρεται το 1981 να απογράφεται στην τότε κοινότητα Χούνης. Σύμφωνα με το πρόγραμμα ''Καλλικράτης'' ανήκει στην τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 ως οικισμός έχει 21 κατοίκους.

## Σημείωση
Στην Αχαΐα υπήρχε μέχρι το 1920, οπότε καταργήθηκε, ο οικισμός Σκιαδέϊκα.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Καμαρετσαίικα Αιτωλοακαρνανίας

Το **Καμαρετσαίικα** είναι πεδινός οικισμός του Ζευγαρακίου στην Περιφερειακή Ενότητα Αιτωλοακαρνανίας με υψόμετρο 40 μέτρα. Βρίσκεται στις νοτιοανατολικές όχθες της λίμνης Λυσιμαχίας και σε απόσταση 13 χλμ. Ν. από το Αγρίνιο. Το χωριό είναι κτισμένο δίπλα στην ΕΟ Αντιρρίου - Αγρινίου, ανάμεσα στον Άγιο Γεώργιο (Δ.) και το Ζευγαράκι (Α.). Αναφέρεται επίσημα από το 1981 να απογράφεται στην τότε κοινότητα Ζευγαρακίου. Σύμφωνα με το πρόγραμμα ''Καλλικράτης'' μαζί με το Ζευγαράκι και το Άνω Ζευγαράκι αποτελούν την τοπική κοινότητα Ζευγαρακίου που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 έχει 22 μόνιμους κατοίκους

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Αλίκη της Βρετάνης, κυρία του Πονταρσύ

Η **Αλίκη**, γαλλ. Alix (1243 - 2 Αυγούστου 1288) από τον Οίκο του Ντρε-Βρετάνης ήταν κόρη του δούκα της Βρετάνης και με τον γάμο της έγινε κόμισσα του Μπλουά.

## Βιογραφία
Ήταν η μόνη (επιζήσασα) κόρη του Ιωάννη Α΄ δούκα της Βρετάνης και της Λευκής των Μπλουά-Καμπανίας, κόρης του Θεοβάλδου Α΄ της Ναβάρρας.

## Οικογένεια
Παντρεύτηκε λίγο μετά το 1254 τον Ιωάννη Α΄ των Σατιγιόν κόμη του Μπλουά και είχε τέκνο:
* Ιωάννα 1253;-1291, κόμισσα του Μπλουά, παντρεύτηκε τον Πέτρο Α΄ των Καπετιδών κόμη του Αλανσόν.

## Πρόγονοι


	

## Παραπομπές


## Πηγές
* Charles Cawley, Medieval Lands, Brittany
* Histoire du diocèse et de la ville de Chartres By Jean Baptiste Souchet, vol. 3, 1869 – Société archéologique d'Eure-et-Loir – p. 74

Κατηγορία:Οίκος του Ντρε
Κατηγορία:Γαλλίδες κόμισσες
Ιωάννα του Αινώ

: *Να μη συγχέεται με την εξαδέλφη της [[Ιωάννα του Αινώ, δούκισσα του Γύλιχ]]*.

Η **Ιωάννα**, γαλλ. Jeanne (1323 - Δεκέμβριος 1350) από τον Οίκο του Αβέν ήταν κόμισσα του Σουασσόν, διάδοχος της μητέρας της από το 1344. Ο πατέρας της ήταν κύριος του Μπωμόν· με τον γάμο της η Ιωάννα έγινε κόμισσα του Μπλουά.

## Βιογραφία
Ήταν η μόνη κόρη του Ιωάννη κυρίου του Μπωμόν, Σχόχοουβεν, Χάουντα, Νόρτβεϊκ και της Μαργαρίτας, κόρης και διαδόχου του Ούγου κόμη του Σουασόν.

Απεβίωσε 27 ετών από επιδημία πανώλης.

## Οικογένεια

Παντρεύτηκε τον Λουδοβίκο Β΄ των Σατιγιόν κόμη του Μπλουά και είχε τέκνα:
* Λουδοβίκος Γ΄ απεβ. 1372, κόμης του Μπλουά & Σουασόν και κύριος του Αβέν.
* Ιωάννης Β΄ απεβ. 1381, κόμης του Μπλουά και κύριος του Αβεν.
* Γκυ Β΄ απεβ. 1397, κόμης του Μπλουά & Σουασόν και κύριος του Αβεν, Σχόχοουβεν, Χάουντα.

Το 1346 στη μάχη του Κρεσύ σκοτώθηκε ο Λουδοβίκος Β΄ και η Ιωάννα έκανε δεύτερο γάμο με τον Γουλιέλμο Α΄ των Νταμπιέρ μαρκήσιο του Ναμύρ. Δεν απέκτησε απογόνους.

## Πρόγονοι

## Παραπομπές


## Πηγές
* "BeleningJanvanBeaumont700jaargeleden.pdf" (PDF) (in Dutch). Archived from the original (PDF) on 24 July 2011.
* Vaderlandsch woordenboek , Jacobus Kok, 1789.

Κατηγορία:Οίκος του Αβέν
Ζευγαράκι Αρακύνθου Αιτωλοακαρνανίας

Το **Ζευγαράκι**, επίσημα **Ζευγαράκιον**, είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 30 μέτρα.

## Γεωγραφία - Ιστορία
Το Ζευγαράκι βρίσκεται ΝΑ. της λίμνης Λυσιμαχίας και ΝΔ. της Τριχωνίδας. Απέχει 11,5 χλμ. Ν. από το Αγρίνιο και 27,5 χλμ. Β. από το Μεσολόγγι. Είναι κτισμένο δίπλα στην ΕΟ Αντιρρίου - Αγρινίου και τον οδικό "κόμβο Συκιάς". Το χωριό ιδρύθηκε από κατοίκους που μετακινήθηκαν από το Άνω Ζευγαράκι λίγο πριν το 1940 που μετακόμισαν στην περιοχή για καλύτερη πρόσβαση στα κτήματα τους. Στα βόρεια του χωριού και προς τον αρδευτικό κανάλι που ενώνει τη Λυσιμαχεία και την Τριχωνίδα βρίσκονται επιχωμένα τα "γεφύρια του Αλάμπεη", πέτρινη οδοφέφυρα με καμάρες μήκους 3 χλμ. Η ονομασία τους οφείλεται στον Καρέλι Αλά Μπέη της περιοχής την περίοδο της τουρκοκρατίας ο οποίος τα κατασκεύασε τον 18ο αιω. για διευκόλυνση των μεταφορών στο τότε βαλτώδες έδαφος. Αναφορά για αυτά κάνουν οι περιηγητές Ληκ και Πουκεβίλ. Σύμφωνα με άλλη άποψη η τότε κατασκευή τους βασίστηκε σε προϋπάρχουσα από παλαιότερα χρόνια. Από το 1968 έχουν κηρυχθεί ιστορικό διατηρητέο μνημείο.

## Διοικητικά
Το Ζευγαράκι αναφέρεται επίσημα το 1835 στο ΦΕΚ 19Α - 07/12/1835 να  προσαρτάται στον τότε  δήμο Κερασιάς. Το 1912 με το ΦΕΚ 261Α - 31/08/1912 ορίζεται έδρα της νεοϊδρυθείσας ομώνυμης κοινότητας. Σύμφωνα με το πρόγραμμα ''Καλλικράτης'' μαζί με το Άνω Ζευγαράκι και τα Καμαρετσαίικα αποτελούν την τοπική κοινότητα Ζευγαρακίου που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 862  κατοίκους, ενώ ως οικισμός 781.

## Σημείωση
Στο δήμο Αγρινίου υπάρχει ο συνώνυμος οικισμός Ζευγαράκι Παναιτωλικού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Βαρκούλια Αιτωλοακαρνανίας

Τα **Βαρκούλια** είναι ορεινός οικισμός της Σκουτεράς στο δήμο Αγρινίου της περιφερειακής ενότητας Αιτωλοακαρνανίας. Σύμφωνα με την απογραφή του 2011, ο πληθυσμός της ανέρχεται στους 21 μόνιμους κατοίκους.

## Γενικά στοιχεία
Τα Βαρκούλια είναι κτισμένα σε υψόμετρο 491 μέτρων, σε απόσταση 16 χλμ. ΒΑ. από το Αγρίνιο και 3 χλμ. Β. από τη Σκουτερά. Αναφέρεται επίσημα ως οικισμός από το 2001 να απογράφεται στο τότε τοπικό διαμέρισμα Σκουτεράς του δήμου Παναιτωλικού, έχοντας πληθυσμό 37 κατοίκων. Σύμφωνα με το πρόγραμμα ''Καλλικράτης'' μαζί με τη Σκουτερά, τα Ζευγαράκι, το Ελληνικό, τον Κακαβά, τη Λίμνη και τα Σταματογιανναίικα αποτελούν την τοπική κοινότητα Σκουτεράς που υπάγεται στη δημοτική ενότητα Παναιτωλικού του δήμου Αγρινίου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Δημοψήφισμα της Καρινθίας (1920)

Το **δημοψήφισμα της Καρινθίας** (γερμανικά: Kärntner Volksabstimmung, σλοβένικα: Koroški plebiscit) διεξήχθη στις 10 Οκτωβρίου 1920 όπου ψήφισαν οι Σλοβενόφωνες περιοχές της αυστριακής Καρινθίας. Όρισε το μεταπολεμικό, οριστικό νότιο σύνορο της Δημοκρατίας της Αυστρίας με το νεοσύστατο Βασίλειο των Σέρβων, Κροατών και Σλοβένων (Γιουγκοσλαβία).

Το 1919, ανακοινώθηκε η διεξαγωγή του δημοψηφίσματος μετά την απόφαση ότι η κοιλάδα Μέζα μαζί με τις πόλεις Ντράβογκραντ και Γιεζέρσκο θα περάσουν στο Βασίλειο των Σέρβων, Κροατών και Σλοβένων ενώ η τύχη της υπόλοιπης Καρινθίας θα καθοριστεί με δημοψήφισμα.

## Αποτελέσματα
Το αποτέλεσμα του δημοψηφίσματος στις 10 Οκτωβρίου 1920 ήταν 22.025 ψήφοι (59.1% των συνολικών ψήφων) υπέρ της παραμονής στην Αυστρία και 15.279 ψήφοι (40.9% των συνολικών ψήφων) υπέρ της προσάρτησης από το Βασίλειο των Σέρβων, Κροατών και Σλοβένων. Επειδή στην περιοχή που έλαβε χώρα το δημοψήφισμα οι Γερμανοί ήταν μειονότητα, κάθε δεύτερος Σλοβένος ψήφισε υπέρ της παραμονής στην Αυστρία. Ενώ η πλειοψηφία των κατοίκων στα χωριά στις πρόποδες των Καραβάνκων ψήφισαν υπέρ της ένταξης στη Γιουγκοσλαβία, οι κάτοικοι της πυκνοκατοικημένης λεκάνης του Κλάγκενφουρτ ψήφισαν υπέρ της Αυστρίας λόγω των εξελιγμένων πολιτιστικών, κοινωνικών ή οικονομικών σχέσεων με την κεντρική Καρινθία.
μικρογραφία|400x400εσ|Αποτέλεσμα ανά δήμο

Αφού οι ψηφοφόροι ψήφισαν υπέρ της Αυστρίας στην κυρίως Σλοβενική ζώνη Α του δημοψηφίσματος, το προγραμματισμένο δημοψήφισμα για την κυρίως γερμανόφωνη ζώνη Β ακυρώθηκε. Οι δυνάμεις της Αντάντ απέρριψαν τις Γιουγκοσλαβικές διαμαρτυρίες. Η περιοχή όπου έλαβε χώρα το δημοψήφισμα πέρασε στην Αυστρία στις 18 Νοεμβρίου 1920 και ονομάστηκε μέρος της κυρίαρχης Αυστριακής Δημοκρατίας στις 22 Νοεμβρίου. Σήμερα η 10η Οκτωβρίου είναι δημόσια αργία της Καρινθίας.

Το δημοψήφισμα όρισε το τελικό σύνορο ανάμεσα στην Αυστρία και το Βασίλειο των Σέρβων, Κροατών και Σλοβένων. Τα σύνορα δεν άλλαξαν μετά τον Β΄ Παγκόσμιο Πόλεμο, παρόλο που στους τελευταίους μήνες του πολέμου η Γιουγκοσλαβία κατέλαβε τμήματα της Καρινθίας, συμπεριλαμβανομένης της κρατιδιακής πρωτεύουσας Κλάγκενφουρτ. Το 1991 η Γιουγκοσλαβία άρχισε να διαλύεται και πλέον η περιοχή όπου έλαβε χώρα το δημοψήφισμα γειτνιάζει με τη Σλοβενία.

Καρινθια
1920
Ζευγαράκι Παναιτωλικού Αιτωλοακαρνανίας

Το **Ζευγαράκι** είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 279 μέτρα, το οποίο βρίσκεται σε απόσταση 16 χλμ. ΒΑ. από το Αγρίνιο (μέσω Σκουτεράς - Ελληνικού) και δυτικά του χείμαρρου Ερμίτσα. Αναφέρεται επίσημα ως ξεχωριστός οικισμός από το 2001 να απογράφεται στο τότε τοπικό διαμέρισμα Σκουτεράς του δήμου Παναιτωλικού. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι μαζί με τη Σκουτερά, τα Βαρκούλια, το Ελληνικό, τον Κακαβά, τη Λίμνη και τα Σταματογιανναίικα αποτελούν την κοινότητα Σκουτεράς που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει 30 μόνιμους κατοίκους.

## Σημείωση
Στο δήμο Αγρινίου υπάρχει ο συνώνυμος οικισμός Ζευγαράκι Αρακύνθου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μωντ της Νορμανδίας

Η **Μωντ**/Μαχώ/Ματθίλδη, γαλλ. Maud/Mahaut/Matilde (απεβ. 1106) από τον Οίκο της Νορμανδίας ήταν κόρη του κόμη του Ρουέν και με τον γάμο της έγινε κόμισσα του Μπλουά.

## Βιογραφία
Ήταν η δεύτερη κόρη του Ριχάρδου Α΄ κόμη του Ρουέν και της Γκούνορ, κόρης δασοφύλακα από το Πεΐ ντε Κω.

Έκανε τον γάμο της με τον Όντο Β΄ κόμη του Μπλουά, αλλά η Μωντ απεβίωσε νέα. Έπειτα από αυτό, ο Όντο Β΄ ξεκίνησε έριδα με τον αδελφό της Ροβέρτο Β΄ δούκα της Νορμανδίας για την προίκα της, που ήταν ένα μέρος της πόλης του Ντρε. Τότε ο Ροβέρτος Β΄ της Γαλλίας, σύζυγος της Μπέρτας των Παλαιών Γουέλφων μητέρας του Όντο Β΄, επέβαλε τη διαιτησία του στους δύο αντιπάλους το 1007 και αποφάσισε να αφήσει το Ντρε στον Όντο Β΄. Αργότερα ο Όντο Β΄ έκανε δεύτερο γάμο με την Ερμενγκάρντε, κόρη του Ροβέρτου Α΄ του Ωβερν και απέκτησε απογόνους.

## Οικογένεια
Παντρεύτηκε τον Όντο Β΄ των Σατιγιόν κόμη του Μπλουά. Δεν απέκτησαν απογόνους.

## Πρόγονοι

## Παραπομπές


## Πηγές
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II: Die Ausserdeutschen Staaten Die Regierenden Häuser der Übrigen Staaten Europas (Marburg, Germany: Verlag von J. A. Stargardt, 1984), Tafel 46

Κατηγορία:Οίκος της Νορμανδίας
Θεοβάλδος ο Πρεσβύτερος

Ο **Θεοβάλδος ο Πρεσβύτερος** (πρίν το 890 - 917/943) από τον Οίκο του Μπλουά ήταν κόμης του Σαρτρ στη μεσαιωνική Γαλλία. Είναι ο γενάρχης του Οίκου, που μέλη του έγιναν κόμητες της Καμπανίας και βασιλείς της Ναβάρρας. Λέγεται ότι αγόρασε την κομητεία του Σαρτρ από τον Χάστινγκ και έτσι εγκαθίσδρυσε κληρονομική εξουσία εκεί, στα τέλη του 9ου αιώνα. Είναι καλά γνωστός ως ο πατέρας του Θεοβάλδου Α΄ κόμη του Μπλουά, που προσπάθησε να σφετεριστεί τον Ριχάρδο τον Ισχυρό κόμη του Ρουέν το 960.

## Οικογένεια

Νυμφεύτηκε τη Ρισέντ ντε Μπουρζ και είχε τέκνα:

* Θεοβάλδος Α΄ 913-975, κόμης του Μπλουά.
* Ζεριότ γενν. 914.
* Ρισάρντ απεβ. 969, αρχιεπίσκοπος του Μπουρζ (Bourgse) το διάστημα 955-969. Τον διαδέχθηκε ο ανιψιός του Ούγος  απεβ. 985 (αρχιεπίσκοπος Μπουρζ 969-985).

## Παραπομπές
 		


## Πηγές

*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany, J. A. Stargardt, 1984)
*Freeman, Edward (1930). The preliminary history to the election of Eadward the Confessor (3 ed.). Oxford: Clarendon Press.

Κατηγορία:Οίκος του Μπλουά
Γιανίκ Στοπιρά

Ο **Γιανίκ Στοπιρά** (*Yannick Stopyra,* 9 Ιανουαρίου 1961) είναι Γάλλος παλαίμαχος ποδοσφαιριστής, ο οποίος αγωνιζόταν ως επιθετικός. 

Αγωνίστηκε σε συνολικά 455 αγώνες στη Λιγκ 1, σημειώνοντας 130 γκολ, αγωνιζόμενος σε έξι ομάδες, κυρίως στις Σοσό και Τουλούζ, κατά τη διάρκεια της 17ετούς επαγγελματικής σταδιοδρομίας του. 

Συμμετείχε με την Εθνική Γαλλίας στο Παγκόσμιο Κύπελλο του 1986. 

## Σταδιοδρομία σε συλλόγους
Γεννήθηκε στην Τρουά και είναι πολωνικής καταγωγής. Ο Στοπιρά πέρασε τις 15 από τις 17 σεζόν του ως επαγγελματίας στη Λιγκ 1, όπου αγωνίστηκε στις Σοσό, Σταντ Ρενναί, Τουλούζ, Μπορντό, Κάννες και Μετς. Έκανε το επαγγελματικό ντεμπούτο του με τη Σοσό σε ηλικία μόλις 17 ετών, βοηθώντας την στην κατάληψη της δεύτερης θέσης στο πρωτάθλημα τη σεζόν 1979-80 και στους ημιτελικούς του Κυπέλλου ΟΥΕΦΑ την επόμενη σεζόν. 

Ο Στοπιρά σταμάτησε το ποδόσφαιρο τον Ιούνιο του 1994 στην ηλικία των 33 ετών, μετά από δύο χρόνια στη Λιγκ 2 με τη Μυλούζ. Αργότερα, επέστρεψε στο Μπορντό, όπου εργάστηκε στις ομάδες νέων. 

## Διεθνής σταδιοδρομία
Ο Στοπιρά κέρδισε την πρώτη του συμμετοχή για την Εθνική Γαλλίας στις 27 Φεβρουαρίου 1980, σε έναν φιλικό αγώνα με την Ελλάδα, όπου σκόραρε για το τελικό 5-1. Εμφανίστηκε σε άλλους 32 αγώνες και σημείωσε 11 γκολ, κατά τη διάρκεια οκτώ ετών. 

Ο Στοπιρά επιλέχθηκε από τον προπονητή Ανρί Μισέλ, για την ομάδα που συμμετείχε στο Παγκόσμιο Κύπελλο του 1986. Εμφανίστηκε σε όλους τους αγώνες στο Μεξικό, εκτός από έναν, καθώς ο *οι Μπλε* κατέκτησαν την τρίτη θέση, σκοράροντας εναντίον της Ουγγαρίας στη φάση των ομίλων (3-0) και εναντίον της Ιταλίας στη φάση των 16 (2-0). 

## Διακρίσεις
**Γαλλία** 

* Παγκόσμιο Κύπελλο Τρίτη θέση: 1986 

## Παραπομπές

## Εξωτερικοί σύνδεσμοι

* 
* 
* 

Κατηγορία:Γάλλοι ποδοσφαιριστές
Κατηγορία:Γάλλοι πολωνικής καταγωγής
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές ΑΣ Κάννες
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές ΦΚ Μυλούζ
Κατηγορία:Ποδοσφαιριστές Λιγκ 2
Εύδης Α΄ του Τρουά

Ο **Εύδης**, γαλλ. Eudes/Odo I (απεβ. 10 Ιουνίου 871) ήταν κόμης του Τρουά (852-859) και κόμης του Σατωντάν (871).

## Βιογραφία
Η καταγωγή του δεν είναι σίγουρη. Το όνομά του είναι σύνηθες στον Οίκο των Ουνταλριχιδών του Εύδη Α΄ κόμη της Ορλεάνης, πεθερού του Καρόλου Β΄ του *Φαλακρού*. Οι πιο πρόσφατες μελέτες τον κάνουν γιο του Ροβέρτου Γ΄ κόμη του Βορμς, από τον Οίκο των Ροβερτιδών και της Βάλντραντα, κόρης του Εύδη Α΄. Αν αυτή η θεωρία είναι ορθή, τότε είναι νεότερος αδελφός του Ροβέρτου του *Ισχυρού* δούκα του Μαιν.

Όπως και οι υπόλοιποι του Οίκου του, ήταν πιστός ακόλουθος του Καρόλου Β΄ του *Φαλακρού* βασιλιά της Δυτικής Φραγκίας. Αν και είχε καλά προικιστεί με ιδιοκτησίες στην Αυστρασία, όπως και ο αδελφός του Ροβέρτος, τις εγκατέλειψε έπειτα από τη συνθήκη του Βερντέν το 843 με σκοπό να ακολουθήσει πάλι τον Κάρολο Β΄. Το 846 του χορηγήθηκαν γαίες στην περιοχή του Σατωντάν, που τον έκαναν κόμη του Ανζού και νυμφεύτηκε τη Βαντιλμόντις.

Το 852, έπειτα από το τέλος του Αλέραν μαργράβου της Σεπτιμανίας, ορίστηκε στη θέση του και ο Ροβέρτος τον διαδέχθηκε στο Ανζού. Το 853 συμμετείχε στην υλοποίηση της συνθήκης μεταξύ του Καρόλου Β΄ και του ετεροθαλούς αδελφού εκείνου Λοθαρίου Α΄ της Μέσης Φραγκίας στο Σερβαί, ως απεσταλμένος μαζί με τον Βένιλο επίσκοπο του Σαν. Το 858 ο Κάρολος Β΄ ονόμασε τον γιο του Λουδοβίκο Β΄ τον *Τραυλό* ως δούκα του Μαιν (ducatus Cenomannicus) και ο Ροβέρτος, θυμωμένος για την απώλεια της επιρροής του εκεί, εξεγέρθηκε με τη βοήθεια του Λουδοβίκου Β΄ του *Γερμανικού* βασιλιά της Ανατολικής Φραγκίας. Ο Εύδης Α΄ σύντομα τους ακολούθησε. Τότε οι δύο αδελφοί εκτοπίστηκαν από τις κομητείες τους και το Τρουά κατασχέθηκε και ανατέθηκε σε κάποιον Ροδόλφο.

Ο Εύδης Α΄ ίσως ανέκτησε το Τρουά, όταν το 866 απεβίωσε ο Ροδόλφος, ίσως όχι. Πάντως ο γιος του Εύδης Β΄ ήταν στο Τρουά το 876. Όπως και να έχει, ο Ροβέρτος δήλωσε υποτέλεια και έλαβε τη μαρκιωνία της Νευστρίας.

## Οικογένεια
Νυμφεύτηκε το 846 τη Βαντιλμόντις και είχε τέκνα:
* Εύδης Β΄ άκμασε το 876, κόμης του Τρουά.
* Ροβέρτος Α΄ απεβ. 886, κόμης του Τρουά.
* μία κόρη, παντρεύτηκε τον Εμενόν κόμη του Πουατιέ & Ανγκουλέμ.

## Πηγές
* de Saint Phalle, Édouard. "Comtes de Troyes et de Poitiers au IXe siècle : histoire d’un double échec." in Christian Settipani and Katharine S. B. Keats-Rohan, Onomastique et Parenté dans l'Occident médiéval. 2000.



Κατηγορία:Κόμητες του Ανζού
Βάρτα Πόζναν

δεξιά|μικρογραφία|260x260εσ| Η Βάρτα Πόζναν το 2011.
[μικρογραφία|390x390εσ| Ο [Γκζέγκοζ Ράσιακ, ένας από τους πιο διάσημους παίκτες της Βάρτα Πόζναν. ]]
[μικρογραφία|376x376εσ| Ο [Άλεν Νγκαμαγιάμα, ένας εικονικός παίκτης και πρώην αρχηγός του συλλόγου, ο οποίος αγωνίστηκε στην ομάδα για 13 σεζόν, από την ομάδα νέων. ]]
Η **Βάρτα Πόζναν** (πολωνικά:*Warta Poznań*) είναι πολωνικό πολυ-αθλητικό σωματείο, με έδρα το Πόζναν. 

Ιδρύθηκε το 1912 και η ομάδα ποδοσφαίρου έχει κατακτήσει δύο Πρωταθλήματα Πολωνίας, το 1929 και το 1947, αλλά επί του παρόντος συμμετέχει στη δεύτερη κατηγορία, την 1 Λίγκα. Το όνομα *Warta* σημαίνει *Φύλαξη* στην πολωνική γλώσσα, καθώς επίσης είναι και το όνομα του ποταμού Βάρτα, ο οποίος βρίσκεται στο Πόζναν.  

Η ομάδα αγωνίστηκε στη δεύτερη κατηγορία μεταξύ 1951-1952 (2 σεζόν), 1956-1960 (5 σεζόν), 1970-1971, 1973-1975, 1977-1979, 1991-1993, 1995-1996, 1997-1998 και από το 2007. Τελευταία φορά που αγωνίστηκε στην Εκστρακλάσα, ήταν μεταξύ 1993-1995. 

Ο σύλλογος έχει επίσης μία από τις πιο επιτυχημένες ομάδες χόκεϊ επί χόρτου και αντισφαίρισης στη χώρα. 

## Διακρίσεις

* **[[Εκστρακλάσα|Εκστρακλάσα (1η Κατηγορία)]]:** 
** **1η θέση** (2): 1929, 1947 
** **2η θέση** (5): 1922, 1925, 1928, 1938, 1946 
** **3η θέση** (7): 1921, 1923, 1926, 1927, 1932, 1935, 1936 
* **Ομάδες νέων:** 
** Πρωτάθλημα Πολωνίας U19, 2η θέση: 1936, 1975 

## Παραπομπές

## Εξωτερικοί σύνδεσμοι
* Επίσημος ιστότοπος 
* Cooliozum (επίσημο Fanclub της Βάρτα) 
* Βάρτα Πόζναν στο 90minut.pl 

Κατηγορία:Ιδρύσεις ποδοσφαιρικών ομάδων το 1912
Κατηγορία:Αθλητικοί σύλλογοι Πολωνίας
Κατηγορία:Βάρτα Πόζναν
Κατηγορία:Ποδοσφαιρικές ομάδες Πολωνίας
Διονύσιος ο Σκυτεύς

O **Διονύσιος ο Σκυτεύς ή Σκυτοβραχίων και Μυτιληναίος** (2ος-1ος π.Χ. αι.) ήταν Λέσβιος στην καταγωγή ποιητής (εποποιός), ρήτορας και μυθογράφος που έζησε στην Αλεξάνδρεια. Έγραψε μυθιστορηματικές εκδοχές των μύθων των Αργοναυτών, των Αμαζόνων και των πολέμων που αναφέρονται στην Ιλιάδα. 

Συνέγραψε τα *Διονύσου και Αθηνάς στρατεία, Αργοναύται ή Αργοναυτικά* σε έξι βιβλία στο *Μυθικά προς Παρμένοντα*. Ο Διόδωρος Σικελιώτης τον θεωρεί επιμελή ως προς την παράθεση των πηγών του
## Παραπομπές


Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες μυθογράφοι
Συμμετοχή του Αφγανιστάν στο Παγκόσμιο Πρωτάθλημα Στίβου 2019

Το **[[Αφγανιστάν]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με έναν αθλητή.

## Συμμετοχές

### Άνδρες

; Δρόμοι

## Παραπομπές


Αφγανιστάν
Κατηγορία:Αθλητισμός στο Αφγανιστάν
Ντίβα (ταινία)

Η **Ντίβα** (γαλλικά: Diva), είναι γαλλική ταινία του 1981 σε σκηνοθεσία Ζαν-Ζακ Μπενέξ, από την ομώνυμη νουβέλα του Ντελακόρτα, σε σενάριο του συγγραφέα και του σκηνοθέτη.

## Πλοκή
Ο Ζιλ είναι ένας νεαρός Παριζιάνος ταχυδρόμος που λατρεύει τη μαύρη Αμερικανίδα τραγουδίστρια της όπερας Σίνθια Χόκινς. Κατά τη διάρκεια μιας συναυλίας της και κατά παράβαση της επιθυμίας της, ο Ζιλ την ηχογραφεί μ' ένα υψηλής ποιότητας μαγνητόφωνο. Στη συνέχεια, κλέβει από το καμαρίνι της το φόρεμα που φορούσε.

Αργότερα, ο Ζιλ βρίσκει μια κασέτα με την ηχογραφημένη μαρτυρία μιας δολοφονημένης πόρνης, που κατονομάζει έναν ανώτερο αξιωματικό της αστυνομίας ως τον επικεφαλής σ' ένα κύκλωμα διακίνησης ναρκωτικών και πορνείας. Ο Ζιλ καταδιώκεται από δύο γκάνγκστερ που θέλουν να αποκτήσουν την ηχογράφηση της συναυλίας της Σίνθια Χόκινς. Επιπλέον, καταδιώκεται και από τους μπράβους του διεφθαρμένου αστυνομικού που θέλουν να αποκτήσουν την ηχογραφημένη μαρτυρία που τον ενοχοποιεί. 

Ο Ζιλ γνωρίζεται με μια νεαρή γαλλοβιετναμέζα, την Άλμπα, και τον μυστηριώδη φίλο της, Γκοροντίς, οι οποίοι του προσφέρουν καταφύγιο και προστασία. Ο Ζιλ επιστρέφει το φόρεμα στην τραγουδίστρια και την προστατεύει από τον εκβιασμό που της ασκούν οι δύο γκάνγκστερ. Ο Γκοροντίς προστατεύει τον Ζιλ από τους μπράβους του διεφθαρμένου αστυνομικού.

## Βραβεία
* Βραβείο Σεζάρ Πρωτοεμφανιζόμενου Σκηνοθέτη
* Σεζάρ Μουσικής
* Σεζάρ Φωτογραφίας
* Σεζάρ Ήχου

## Κριτικές
Η Ντίβα είναι η πρώτη ταινία του Ζαν Ζακ Μπενέξ ενός Γάλλου σκηνοθέτη με θητεία στη διαφήμιση, που στην εποχή του διαφοροποιήθηκε από την κυρίαρχη ρεαλιστική τάση του γαλλικού σινεμά. Η ταινία στην αρχή αντιμετωπίσθηκε αρνητικά από την κριτική αλλά βρήκε ανταπόκριση στο κοινό και έμεινε για ένα ολόκληρο χρόνο στις αίθουσες. Οι αμερικανικές θετικές κριτικές βοήθησαν επίσης στην επιτυχία.

Η ταινία απέκτησε ένα cult status και θεωρήθηκε ως μια αισθητική πρόταση ανανέωσης του ευρωπαϊκού κινηματογράφου του δημιουργού. Υπήρξε η ταινία η πιο εμβληματική εκπρόσωπος της τάσης “σινεμά της εικόνας”. Παράλληλα, η ταινία συνεχίζει την παράδοση του φιλμ νουάρ και του γαλλικού αστυνομικού.

## Παραπομπές

## Εξωτερικοί σύνδεσμοι
* Η  

Κατηγορία:Ταινίες του 1981
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ζαν-Ζακ Μπεντέξ
Κατηγορία:Γαλλικές θρίλερ ταινίες μυστηρίου
Κατηγορία:Γαλλικές ψυχολογικές θρίλερ ταινίες
Κατηγορία:Αισθηματικές θρίλερ ταινίες
Κατηγορία:Ταινίες τοποθετημένες στο Παρίσι
Κατηγορία:Ταινίες γυρισμένες στο Παρίσι
Κατηγορία:Ταινίες βασισμένες σε αστυνομικά μυθιστορήματα
Ουσόκε

Το **Ουσόκε** (Αγγλικά ή Σουαχίλι: *Usoke* ή *Ussoke*), είναι
Αγροτικό Τμήμα στην Περιοχή Ουράμπο (*Urambo District*), στην Περιφέρεια Ταμπόρα (*Tabora Region*) της Τανζανία.

Σύμφωνα με την απογραφή του 2012, ο πληθυσμός στο Αγροτικό Τμήμα Ουσόκε, ήταν 8.797 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ταμπόρα
* Περιοχή Ουράμπο
* Ταμπόρα (πόλη)

## Σημειώσεις

;Παραπομπές σημειώσεων


## Παραπομπές


## Πρόσθετη ανάγνωση
*  Columbia Encyclopedia, Sixth Edition (at encyclopedia.com)
*  Tabora Region Socio-Economic Profile, joint publication by The Planning Commission Dar es Salaam and Regional Commissioner's Office Tabora, 1998

Κατηγορία:Κατοικημένες περιοχές στην Περιφέρεια Ταμπόρα
Γουλιέλμος του Μπλουά

Ο **Γουλιέλμος**, γαλλ. Guillaume (απεβ. 834) από τον Οίκο των Ουνταλριχιδών ήταν μεγιστάνας στη Φραγκία κατά τη βασιλεία του εξαδέλφου του Λουδοβίκου Α΄ του *Ευσεβούς*. Έγινε κόμης του Μπλουά π. το 830 και, όταν απεβίωσε στη μάχη, ήταν κοντόσταυλος του Λουδοβίκου Α΄. Αδελφός του ήταν ο Όντο Α΄ κόμης της Ορλεάνης, ενώ συγγενής του ήταν ο Βερνάρδος δούκας της Σεπτιμανίας.

## Βιογραφία
Το 834 εξεγέρθηκε ο γιος του Λουδοβίκου Α΄, ο Λοθάριος Α΄ με την υποστήριξη του Λαμβέρτου Α΄ κόμη της Νάντης και του Μάτφριντ κόμη της Ορλεάνης. Ο βασιλιάς έστειλε έναν στρατό εναντίον αυτών υπό την ηγεσία του Γουλιέλμου και του Όντο. Η μάχη συνήφθη στο Τουραίν, όπου οι δύο αδελφοί σκοτώθηκαν, μαζί με άλλους σημαίνοντες, όπως ο κόμης Φούλμπερτ, ο Γκυ κόμης του Μαιν και ο ηγούμενος Θεόδοτος του Σαιν-Μαρτέν, αρχικαγκελάριος του βασιλιά. Ο ιστορικός Αντρεβάλντ του Φλερύ (9ος-10ος αι.) αναφέρεται σε αυτούς ως "οι ηγέτες του πολέμου". Ο Γουλιέλμος αναφέρεται στα *Χρονικά του Αγ. Μπερτίν* και στον *Βίο του Λουδοβίκου του Ευσεβούς*, όχι όμως από τον ιστορικό Νιτάρ (9ος αι.) στην αναφορά του για τη μάχη.

## Πηγές
* Janet L. Nelson, The Annals of St-Bertin (Manchester University Press, 1991), 30 n. 9. Nelson calls the Loire valley a "cockpit of aristocratic rivalries".

Κατηγορία:Φράγκοι ευγενείς
Ρόζα Βερτσελάνα

H **Ρόζα Βερτσελλάνα** (ιταλ. *Rosa Vercellana*, 3 Ιουνίου 1833 - 26 Δεκεμβρίου 1885) από τον Οίκο των Βερτσελλάνα ήταν η ερωμένη και μετά η δεύτερη σύζυγος του Βίκτωρα Εμμανουήλ Β΄ της Ιταλίας. Αν και παντρεύτηκαν, ο μοργανατικός γάμος δεν της επέτρεπε να ονομαστεί βασίλισσα της Ιταλίας. Την αποκαλούσαν η *Ωραία Ροζίν* ή *Ροζίνα*. Έγινε 1η κόμισσα του Μιραφιόρι & Φονταναφρέντα.

## Βιογραφία
Γεννήθηκε στη Νίκαια, μέρος του Βασιλείου της Σαρδηνίας, και ήταν το μικρότερο τέκνο του Τζοβάννι Μπαττίστα Βερσελλάνα και της συζύγου του Μαρία Τερέζα Γκρίλιο. Βαπτίστηκε 4 ημέρες μετά ως *Μαρία Ρόζα Τερέζα Αλοΐζία*.

Ο πατέρας της, από το Μονκάλβο της επαρχίας Άστι, ήταν σημαιοφόρος της Αυτοκρατορικής Φρουράς του Ναπολέοντα Α΄. Έπειτα από την πτώση εκείνου, διορίστηκε αξιωματικός στη Φρουρά του Βασιλιά και διοίκησε τη βασιλική Φρουρά στο κυνηγετικό ανάκτορο του Ρακονίτζι από το 1847. Εκεί, καθώς ζούσε με την οικογένειά του, η 14χρονη κόρη του Ρόζα γνώρισε τον διάδοχο Βίκτωρα Εμμανουήλ.

Έγινε ερωμένη του διαδόχου και έπειτα απέκτησε δύο παιδιά από αυτόν. Η σχέση τους προκάλεσε μεγάλο σκάνδαλο το 1849, όταν ο Βίκτωρ Εμμανουήλ στέφθηκε βασιλιάς της Σαρδηνίας. Το 1855 απεβίωσε η σύζυγός του Αδελαΐδα και ο Βασιλιάς ονόμασε τη Ρόζα *κόμισσα του Μιραφιόρι & Φονταναφρέντα* με βασιλικό διάταγμα του 1858. Επίσης αναγνώρισε τα δύο τέκνα του και τους έδωσε το επώνυμο *Γκουερριέρι*. Το 1860 ο Βασιλιάς την εγκατέστησε, στο αποκατεστημένο κάστρο Λα Μάντρια, κοντά στη Βενάρια.

Το 1864 η πρωτεύουσα της Ιταλίας μετακινήθηκε από το Τορίνο στη Φλωρεντία και η Βερτσελλάνα εκαταστάθηκε στην εκεί Βίλλα Λα Πιετράια. Πέντε έτη μετά ο Βασιλιάς αισθάνθηκε σοβαρά ασθενής στο Σαν Ροσσόρε, τη βασιλική κατοικία κοντά στην Πίζα. Φοβούμενος το τέλος του, νυμφεύτηκε εσπευσμένα την ερωμένη του σε μία καθαρά θρησκευτική τελετή, που δεν χορήγησε πολιτικά δικαιώματα στη σύζυγό του. Ακολούθησε τηλεγράφημα στη Ρώμη, ζητώντας την ευλογία του πάπα.

Μία πολιτική τελετή έγινε στη Ρώμη 8 έτη μετά, το 1877. Ήταν ένας μοργανατικός γάμος, έτσι δεν έγινε ποτέ βασίλισσα και τα παιδιά της δεν είχαν δικαίωμα διαδοχής στον θρόνο. Ο Βίκτωρ Εμμανουήλ απεβίωσε δύο μήνες μετά την τελετή. Η Ρόζα επέζησε 8 έτη, ως το 1885.

## Οικογένεια
Παντρεύτηκε το 1869 τον Βίκτωρα Εμμανουήλ Β΄ της Ιταλίας και είχε τέκνα:
* Βιττόρια Γκουερριέρι (1848 - 1905).
* Εμανουέλε Αλμπέρτο Γκουερριέρι (1851 - 1894), Κόμης του Μιραφιόρι και Γονταναφρέντα.

## Παραπομπές


## Πηγές
* William Addams Reitwiesner, ‘The Descendants of Donna Vittoria Guerrieri (1848-1905)’, wargs.com (William Addams Reitwiesner Genealogical Services)

Κατηγορία:Βασιλικές ερωμένες
Άννα Κανάλις της Κουμιάνα

Η **Άννα**, ιταλ. Anna Canalis di Cumiana (23 Απριλίου 1680 - 13 Απριλίου 1769) από τον Οίκο των Κανάλις ήταν κόρη του κόμη της Κουμιάνα και με τον γάμο της έγινε βασίλισσα της Σαρδηνίας.

## Βιογραφία
Η Άννα-Καρλότα-Τερέζα γεννήθηκε στο παλάτσο Κανάλις του Τορίνο το 1680 και ήταν κόρη του Φραντσέσκο-Μαουρίτσιο Κανάλις κόμη της Κουμιάνα και της Μόνικας-Φραντσέσκας-Σαν-Μαρτίνο του Αλιέ. Έλαβε εκπαίδευση μοναχής στη μονή της Επίσκεψης του Τορίνο. Εισήλθε στην Αυλή του δούκα της Σαβοΐας το 1695. Έγινε κυρία των τιμών της Μαρίας-Ιωάννας, μητέρας του Βίκτωρα-Αμεδαίου Β΄ δούκα της Σαβοΐας, μετέπειτα βασιλιά της Σικελίας και μετά της Σαρδηνίας. Είχε την επίκληση *μαντμουαζέλ ντε Κουμιανά*.

## Οικογένεια
Παντρεύτηκε πρώτα το 1703 τον Φραντσέσκο Νοβαρίνα, κόμη του Σαν Σεμπαστιάνο. Από τα τέκνα που έκανε, το πρώτο ήταν ευρέως αποδεκτό ότι ήταν του Βίκτωρα-Αμεδαίου Β΄, αλλά ο Φραντσέσκο αποδέχθηκε την πατρότητα. Τα άλλα επτά υποτίθεται ότι ήταν δήθεν του Φραντσέσκο. Όλα έφεραν το επώνυμο Νοβαρίνα:
* Πάολα γενν. 1708.
* Πάολο γενν. 1710.
* Κάρλο γενν. 1711.
* Τζατσίντα γενν. 1712.
* Κιάρα γενν. 1714.
* Πέτρο γενν. 1715, μαρκήσιος του Σπίνιο.
* Λουίτζι ενν. 1718.
* Μπιάτζιο γενν. 1722.

Το 1724 απεβίωσε ο Φραντσέσκο και ο βασιλιάς την κάλεσε στην Αυλή, όπου την έκανε κυρία των τιμών της νύφης του Πολυξένης της Έσσης-Ρότενμπουργκ. Το 1728 απεβίωσε η σύζυγος του βασιλιά, η Άννα Μαρία της Ορλεάνης και δύο έτη μετά ο Βίκτωρ-Αμεδαίος Β΄ νυμφεύτηκε την Άννα σε ιδιωτική τελετή, αφού έλαβε άδεια από τον πάπα Κλήμη ΙΒ΄. Ο βασιλιάς της έδωσε τον τίτλο της μαρκησίας του Σπίνιο Μονφερράτο. Ο δημόσιος γάμος έγινε το 1730, μπροστά στα έντρομα μάτια των Αυλικών. Ένα μήνα μετά ο βασιλιάς παραιτήθηκε και τον διαδέχθηκε ο γιος του Κάρολος-Εμμανουήλ Γ΄.

## Πηγές
* The Gentleman's and London magazine: or monthly chronologer, 1741-1794, J. Exshaw., 1741
* Symcox, Geoffrey: Victor Amadeus II: absolutism in the Savoyard State, 1675-1730, University of California Press, 1983, ISBN 978-0-520-04974-1
* Vitelleschi, Marchese: The romance of Savoy, Victor Amadeus II. and his Stuart bride Volume II, Harvard College Library, New York, 1905



Κατηγορία:Κόμισσες της Ιταλίας
Κατηγορία:Οίκος της Σαβοΐας
Κατηγορία:Κυρίες Επί Των Τιμών
Βαρκά Αιτωλοακαρνανίας

Τα **Βαρκά** είναι ημιορεινό χωριό του δήμου Αγρινίου της περιφερειακής ενότητας Αιτωλοακαρνανίας. Σύμφωνα με την απογραφή του 2011 έχει 28 μόνιμους κατοίκους.

## Γενικά στοιχεία
Τα Βαρκά είναι κτισμένα σε υψόμετρο 260 μέτρων, στα νότια της λίμνης Τριχωνίδας, σε απόσταση 31 χλμ. ΝΑ. από το Αγρίνιο και 36 χλμ. ΒΔ. από τη Ναύπακτο. Αναφέρεται επίσημα ως οικισμός το 1961 να απογράφεται στην τότε κοινότητα Λιθοβουνίου. Μέχρι το 1997 ανήκε στην επαρχία Μεσολογγίου και κατόπιν εντάχθηκε στον καποδιστριακό δήμο Μακρυνείας. Σύμφωνα με το πρόγραμμα ''Καλλικράτης'' μαζί με τις Άκρες και τη Σαράντη αποτελούν την τοπική κοινότητα Ακρών που υπάγεται στη δημοτική ενότητα Μακρυνείας του δήμου Αγρινίου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μαρία Ιωάννα Μπατίστη της Σαβοΐας-Νεμούρ

Η **Μαρία Ιωάννα Βαπτιστή** (ιταλ. *Marie Jeanne Baptist*e, 11 Απριλίου 1644 - 15 Μαρτίου 1724) από τον Οίκο της Σαβοΐας ήταν κόρη του Δούκα του Νεμούρ και με τον γάμο της έγινε δούκισσα της Σαβοΐας.

## Βιογραφία
Ήταν το πρώτο παιδί και η πρώτη κόρη του Καρόλου Αμεδαίου, Δούκα του Νεμούρ, και της Ελισάβετ των Βουρβόνων, κόρης του Κάισαρα, Δούκα του Βαντόμ.

## Οικογένεια
Παντρεύτηκε το 1665 τον Κάρολο Εμμανουήλ Β΄ της Σαβοΐας και είχε τέκνο:
* Βίκτωρ Αμεδαίος Β΄ (1666 - 1732), Δούκας της Σαβοΐας, μετέπειτα Βασιλιάς της Σικελίας και μετά της Σαρδηνίας.

## Πρόγονοι

## Παραπομπές


## Πηγές
* Oresko, Robert (2004). "Maria Giovanna Battista of Savoy-Nemours (1644-1724): daughter, consort, and Regent of Savoy". In Campbell Orr, Clarissa (ed.). Queenship in Europe 1660-1815: The Role of the Consort. Cambridge University Press. pp. 16–55. ISBN 0-521-81422-7.

Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Κατηγορία:Δούκισσες της Σαβοΐας
Κατηγορία:Γαλλίδες δούκισσες
Μπιάνκα Λάντσια

Η **Μπιάνκα**/Λευκή ή Βεατρίκη (ιταλ. *Bianca/Blanca* ή *Beatrice*, π. 1210 - π. 1246) από τον Οίκο των Λάντσια ήταν Ιταλίδα ευγενής, ερωμένη του Φρειδερίκου Β΄ της Γερμανίας. Παντρεύτηκαν όταν η Μπιάνκα ήταν στην επιθανάτιο κλίνη της και έτσι ο γάμος θεωρείται αντικανονικός.

## Βιογραφία
Γεννήθηκε στο Αλιάνο του Πεδεμοντίου και οι πρόγονοί της ήταν Γιβελίνοι (οπαδοί του βασιλιά της Γερμανίας). Από αυτούς, ο Μάνφρεντ Α΄ Λάντσια (άκμασε 1160-1214) ήταν λογχοφόρος του Φρειδερίκου Α΄ της Γερμανίας, ο οποίος τον όρισε μάργραβο της Μπούσκα. Από τη *λόγχη* = ιταλ. lancia πήρε το επώνυμό του. Η Μπιάνκα ήταν εγγονή του:
* από την κόρη του (Μπιάνκα;) και ενός ανώνυμου (γιου του Γουλιέλμου ντι Μονκούκο και της Μπέλα ντι Αλιάνο), ή
* από τον γιο του Βονιφάτιο ντι Αλιάνο και μίας ανώνυμης, ή
* από τον γιο του Μάνφρεντ Β΄ και τη (;) Μπιάνκα ντι Μαλέττα. Στην περίπτωση αυτή είχε επτά αδέλφια.

## Οικογένεια
Ως ερωμένη του Φρειδερίκου Β΄ των Χοενστάουφεν δούκα της Σουαβίας & βασιλιά της Γερμανίας, είχε τέκνα:
* (Κωνσταντία) Άννα 1230-1307, παντρεύτηκε τον Ιωάννη Γ΄ Βατάτζη Αυτοκράτορα των Ρωμαίων στη Νίκαια. Γεννήθηκε Κωνσταντία και βαφτίστηκε Ορθόδοξη με το όνομα Άννα.
* Μάνφρεντ 1232-1266, βασιλιάς της Σικελίας. Νυμφεύτηκε σε 2ο γάμο την Ελένη Αγγελίνα, κόρη του Μιχαήλ Β΄ δεσπότη της Ηπείρου. Η κόρη τους:
** Βεατρίκη 1260-1307, παντρεύτηκε τον Μάνφρεντ Δ΄ των Αλεράμιτσι μαρκήσιο του Σαλούτσο.
* Βιολάντε 1233-1264, παντρεύτηκε τον Ρικόρντο Σανσεβερίνο κόμη της Καζέρτα.

## Παραπομπές


## Πηγές
* Natale Ferro, "Chi fu Bianca Lancia di Agliano", in _Bianca Lancia d'Agliano, fra il Piemonte e il regno di Sicilia: Atti del convegno (Asti-Agliano, 28-29 aprile 1990)_, edited by Renato Bordone, Ricerche di storia locale 4 (Alessandria, 1992) pp 55–80. (in Italian) (Reference provided by Peter Stewart on soc.genealogy.medieval)
* "Monumenta Germaniae Historica"[permanent dead link], using Search Term : "Salimbene, Bianca" will display : "Cronica fratris Salimbene de Adam ordinis Minorum" i.e. "The Chronicle of brother Salimbene de Adam, order of Minors"

Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Κατηγορία:Βασιλικές ερωμένες